**Manel** é un grupo de música de Barcelona. As súas cancións mesturan o pop coa música máis tradicional cantada en catalán. Destacan polo seu atractivo directo e as súas cancións sinxelas, pero con letras traballadas, como *Al Mar!*, *Ai Dolors* ou *En la que el Bernat se't troba*, que obtiveron moita sona, así como as súas versións de *Common people* de Pulp, *No t'enyoro* de els Pets ou *La Tortura* de Shakira.

Traxectoria musical
-------------------

Os compoñentes do grupo proveñen todos da escola barcelonesa Costa i Llobera, pero non se coñeceron durante a etapa escolar debido ás diferenzas de idade que existen entre eles. Foi ao cabo duns anos cando se coñeceron a través de amigos ou irmáns máis novos e formaron o grupo. Dende entón, o ascenso é meteórico. Déronse a coñecer no concurso de maquetas Sona 9 do 2007, no que quedaron finalistas e gañaron o Premi Joventut (Premio Mocidade). Este premio, conseguido polo segundo posto vano investir na gravación do seu primeiro álbum.

En 2008 saíu á venda o seu primeiro disco titulado *Els millors professors europeus*, título que fai referencia a un verso da canción *Pla quinquennal*. O álbum, gravado nos Estudios Nòmada 57 entre xuño e outubro de 2007, e publicado por Discmedi, recibiu unha boa crítica. A revista Enderrock outorgoulle o premio ao mellor disco pop-rock do ano. A revista Rockdelux clasificouno como o terceiro mellor disco español do ano e Mondosonoro colocouno no sétimo posto da mesma categoría. Foi considerado un dos grupos en catalán *revelación* do 2008.

O seu videoclip de *Dona estrangera*, dirixido por Sergi Pérez Mañas, gañou o premio ao Mellor Videoclip do Ano do festival Cinemad 08.

En 2009 gravaron con Albert Pla, Joan Miquel Oliver, Gerard Quintana, Estopa e Quimi Portet a canción *El caganer* do àlbum feito por diversos artistas relacionados coa cultura catalá titulado *Cançons Prenadal*.

En setembro de 2010 *Els millors professors europeus* vendera máis de 30.000 copias, polo que conseguiu a categoría de disco de ouro.

Segundo algúns críticos, os Manel teñen elementos estilísticos comúns amb con outros artistas en catalán como Pau Riba, Jaume Sisa e Antònia Font.

Fixeron unha panxoliña que se pode descargar gratis dende a súa páxina web.

O seu segundo disco, do que adiantaron dúas cancións (*Aniversari* e *Boomerang*) durante febreiro do 2011 saíu á venda o 15 de marzo de 2011 co nome de *10 milles per veure una bona armadura*. O título é unha alusión a unha frase que pronunciaba Kenneth Branagh no filme *Much ado about Nothing*. En 10 días converteuse no disco máis vendido do Estado español e mantívose durante dúas semanas seguidas como número 1.

Membros
-------

* Guillem Gisbert (voz, guitarra e ukelele)
* Martí Maymó (baixo e clarinete)
* Roger Padilla (guitarra, banjo e ukelele)
* Arnau Vallvé (batería)

* Guillem GisbertGuillem Gisbert
* Martí MaymóMartí Maymó
* Roger PadillaRoger Padilla
* Arnau VallvéArnau Vallvé

Discografía
-----------

* ***Els millors professors europeus*** (2008)

1. *En la que el Bernat se't troba*, 4:19
2. *Avís per a navegants*, 2:46
3. *Ai, Dolors*, 3:19
4. *Pla quinquennal*, 2:58
5. *Roma*, 3:45
6. *Captatio benevolentiae*, 4:19
7. *Nit freda per ser abril*, 4:21
8. *Al mar!*, 3:28
9. *Els guapos són els raros*, 3:38
10. *Dona estrangera*, 3:59
11. *Ceràmiques Guzmán*, 3:23
12. *Corrandes de la parella estable*, 7:15

* ***10 milles per veure una bona armadura*** (2011)

Saíu á venda o 15 de marzo de 2011

1. *La cançó del soldadet*, 3:57
2. *El gran salt*, 3:21
3. *Boomerang*, 5:07 (Canción publicada por adiantado o 24 de febreiro de 2011)
4. *La bola de cristall*
5. *Aniversari*, 4:29 (Canción publicada por adiantado o 24 de febreiro de 2011)
6. *Flor groga*, 3:57
7. *Criticarem les noves modes de pentinats*, 6:06
8. *El Miquel i l'Olga tornen*, 3:39
9. *Deixa-la, Toni, deixa-la*, 6:22

Notas
-----

1. ↑  "Copia arquivada". Arquivado dende o orixinal o 15 de agosto de 2009. Consultado o 17 de xuño de 2011.
2. ↑  Manel, un dels grups revelació de l'any, presenta el seu primer disc 'Els millors professors europeus' -Vilaweb, 10-12-2008
3. ↑  "Copia arquivada". Arquivado dende o orixinal o 22 de setembro de 2010. Consultado o 17 de xuño de 2011.
4. ↑  *Público*, 23-03-2009 *(en castelán)*
5. ↑  "Copia arquivada". Arquivado dende o orixinal o 25 de xullo de 2011. Consultado o 17 de xuño de 2011.
6. ↑  L'àlbum *Cançons Prenadal* a Itunes.
7. ↑  Cançó al youtube.
8. ↑  ""Disc d'Or per a Manel"". Arquivado dende o orixinal o 06 de outubro de 2010. Consultado o 17 de xuño de 2011.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Manel Modificar a ligazón no Wikidata*** |

### Bibliografía

* *Un Camell d'Orient* (llibre-cd; Novembre de 2010) Un Camell d'Orient.

### Ligazóns externas

* Páxina web oficial de Manel

|  |  |
| --- | --- |
| Control de autoridades | 
* Wd: Q3131908
* WorldCat
* VIAF: 169055875
* Discogs: 884410
* GEC: 0519706
* MusicBrainz: ID
* Songkick: 1006469
* SUDOC: 165097892

 |